Diari Oficial de la Generalitat Valenciana


Sumari del DOGV 9967, del 28-10-2024 (2024/11923)

EXTRACTE de la Resolució de 24 d’octubre de 2024, per la qual es convoquen per a l'exercici 2024 les subvencions relatives a la concessió de places per a estades en balnearis de la Comunitat Valenciana (Programa de Termalisme Valencià).
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11637

CVE
:   RYUM-H-2535-61704

Data del document
:   24-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * benestar social
    * indústria hotelera
    * ajuda pública
    * tercera edat

BDNS (identif.): 793112.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/793112>)

*Primer. Beneficiaris*

a) Persones de 65 anys o més.

b) Persones de 60 anys o més, pensionistes del sistema de Seguretat Social o de classes passives.

c) Persones de 60 anys o més amb discapacitat igual o superior al 33 %, acreditada amb un certificat. En el cas que estes persones necessiten l'ajuda d'un acompanyant, serà necessari presentar un certificat de discapacitat on conste un grau igual o superior al 65 %.

d) Podran assistir els cònjuges o parelles de fet dels sol·licitants, sempre que siguen majors de 50 anys i complisquen els requisits establits en les bases.

e) Els/les fills/es dels beneficiaris esmentats en els apartats anteriors, sempre que siguen discapacitats en un grau igual o superior al 33 %, siga impossible que queden a cura d'altres persones i depenguen dels seus pares per a l’activitat en la vida diària.

*Segon. Finalitat*

Convocar per a l'exercici 2024 les subvencions per a la concessió de places per a estades en balnearis de la Comunitat Valenciana.

*Tercer. Bases reguladores*

Orde 3/2016, de 17 de febrer, de la Vicepresidència del Consell i Conselleria d'Igualtat i Polítiques Inclusives, per la qual s'establixen les bases reguladores de la concessió de places per a estades en balnearis de la Comunitat Valenciana (Programa Termalisme Valencià) (DOGV 7727, de 24.02.2016).

*Quart. Finançament*

D'acord amb la Llei 8/2023, de 27 de desembre, de pressupostos de la Generalitat per a l'exercici 2024, la dotació pressupostària, amb càrrec a l'aplicació pressupostària G01160301GE00000.313F00.48693, ascendix al següent import per cada línia de subvenció:

Denominació: programes de termalisme valencià.

Línia de subvenció: S1485.

Consignació pressupostària: 1.126.009,67 euros.

Amb càrrec a esta consignació pressupostària es financen el següent nombre de places:

|  |  |
| --- | --- |
| *LOTS* | *PLACES*  *2024* |
| LOT I. COFRENTES 9 NITS | 2.624 |
| Temporada baixa | 1.824 |
| Temporada alta | 800 |
| LOT II. MONTANEJOS 5 NITS | 2.391 |
| Temporada baixa | 2.191 |
| Temporada alta | 200 |
| LOT III. LA VILAVELLA 9 NITS | 411 |
| Temporada baixa | 312 |
| Temporada alta | 99 |
| LOT IV. CABRIEL-FUENTE PODRIDA 9 NITS | 743 |
| Temporada baixa | 493 |
| Temporada alta | 250 |
| TOTALS | 6.168 |

Atés que, de conformitat amb l'informe de la Intervenció General de l'Administració de l'Estat de data 19 de juliol de 2004, el servici prestat durant l'últim mes de cada exercici pressupostari, d'acord amb el criteri de l'exigibilitat, determina que l'obligació corresponent s'impute a l'exercici següent, és a dir, només comprén les mensualitats de gener a novembre, corresponent la mensualitat de desembre a l'exercici 2025.

*Quint. Import de l'ajuda*

La Generalitat contribuirà al finançament del cost de les places: d'una banda, quan es tracte de tractaments termals, amb una aportació màxima per plaça de 242,00 euros, IVA inclòs, per a temporada baixa i 153,07 euros, IVA inclòs, per a temporada alta i, d'altra banda, quan es tracte d'estades termals, amb una aportació màxima per plaça de 135,52 euros, IVA inclòs, per a temporada baixa i 85.80 euros, IVA inclòs, per a temporada alta; abonarà estes quantitats a l'establiment termal receptor que corresponga segons la modalitat de la duració de la prestació. Anirà a càrrec de la persona beneficiària la resta de l'import, conforme als preus fixats per plaça per a 2024 en els contractes formalitzats amb els establiments termals l'any 2024, que s'indiquen en la taula següent:

|  |  |  |  |  |  |  |
| --- | --- | --- | --- | --- | --- | --- |
| *Balneari* | *Tractament* | *Preu a pagar per persona usuària (IVA inclòs) i nombre de places* | | | | *Estades* |
| *Temporada alta (\*)* | | *Temporada baixa (\*\*)* | |
| *Preu* | *Places* | *Preu* | *Places* |
| Cofrentes | Reumatològic  Digestiu | 585,28 euros | 800 | 585,28 euros | 2.274 | 10 dies  (9 nits) |
| Montanejos | Reumatològic  Respiratori | 307,10 euros | 200 | 307,10  euros | 2.691 | 6 dies  (5 nits) |
| La Vilavella | Reumatològic  Respiratori | 537,36 euros | 99 | 537,36 euros | 450 | 10 dies  (9 nits) |
| Cabriel – Fuentepodrida | Reumatològic  Dermatològic | 537,36 euros | 250 | 537,36 euros | 513 | 10 dies  (9 nits) |
| Places totals |  |  | 1.349 |  | 5.928 |  |

  

*Sext. Termini de presentació de sol·licituds*

El termini de presentació de sol·licituds s'iniciarà l'endemà de la publicació de la present convocatòria en el *Diari Oficial de la Generalitat Valenciana*  i finalitzarà el 2 de desembre de 2024, inclòs.

  

València, 24 d'octubre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda